SISB ทะยาน 4% ทำจุดสูงสุดใหม่ ลุ้นกำไรปี 66-68 โตต่อเนื่อง รับนักเรียนเพิ่ม
SISB ทะยาน 4% ราคาแตะ 31 บ. ทำจุดสูงสุดใหม่ โบรกประเมินกำไรปี 66-68 โตต่อเนื่อง รับจำนวนนักเรียนเพิ่มขึ้น หลังขยายสาขาเพิ่ม
SISB ทะยาน 4% ทำจุดสูงสุดใหม่ โบรกประเมินกำไรปี 66-68 โตต่อเนื่อง รับจำนวนนักเรียนเพิ่มขึ้น หลังขยายสาขาเพิ่ม
10 เม.ย. 2566

ผู้สื่อข่าวรายงานว่า วันนี้ (10 เม.ย.66) ราคาหุ้นบริษัท เอสไอเอสบี จำกัด (มหาชน) หรือ SISB ล่าสุด ณ เวลา 10:56 น. อยู่ที่ระดับ 31 บาท บวก 1.25 บาท หรือ 4.20% สูงสุดที่ระดับ 31 บาท ต่ำสุดที่ระดับ 30 บาท ด้วยมูลค่าซื้อขาย 30.79 ล้านบาท ทั้งนี้ราคาหุ้น SISB ปรับตัวขึ้นต่อเนื่อง และทำจุดสูงสุดใหม่นับตั้งแต่เข้าซื้อขายในตลาดหลักทรัพย์ฯ เมื่อวันที่ 29 พ.ย.61

โดย บล.กรุงศรี พัฒนสิน ระบุในบทวิเคราะห์ มีมุมมอง Slightly positive ต่อข้อมูลจากการประชุมร่วมกับผู้บริหาร เนื่องจากจำนวนนักเรียนที่ชำระเงินของ 2 สาขาใหม่มีแนวโน้มเพิ่มขึ้นต่อเนื้องจากต้นปี 66 ที่ 130 คน เป็น 220 คน และ 2) บริษัทเตรียมขยาย Capacity ของ 3 สาขาเดิม (ประชาอุทิศ,ธนบุรี, เชียงใหม่) เพิ่มอีก 1,325 ที่นั่ง จาก 6,675 ที่นั่งเป็น 8,000 ที่นั่ง ทำให้บริษัทมีโอกาสปรับเพิ่มเป้าหมายจำนวนนักเรียนระยะยาวปี 66-69 ให้สอดคล้องกับการขยาย Capacity ซึ่งจะเป็น upside ต่อประมาณการกำไรสุทธิ
ทั้งนี้ประมาณการกำไรสุทธิปี 66-68 ใช้สมมติฐานจำนวนนักเรียนที่ 3,700 คน / 4,200 คน / 4,600 คน ตามลำดับ สอดคล้องกับเป้าหมายบริษัทในเบื้องต้นเราลองประเมินกรณีบริษัทปรับเป้าหมายจำนวนนักเรียนระยะยาวเพิ่มขึ้นทุก 1% จะเป็น upside ต่อกำไรสุทธิเพิ่มขึ้น 1-2% และมีผลบวกต่อ TP เพิ่มขึ้น ราว 2% แนวโน้มไตรมาส 1/66 คาดกำไรสุทธิเติบโตสูงเมื่อเทียบจากปีก่อน และเติบโตต่อเนื่องเมื่อเทียบจากไตรมาสก่อน ตามการเติบโตของรายได้ค่าธรรมเนียมการศึกษาจากจำนวนนักเรียนเพิ่มขึ้น
คงคำแนะนำ Neutral สำหรับ SISB ราคาเป้าหมาย 22.70 บาท โดยยังมองรอจังหวะลงทุนเมื่อราคาอ่อนตัว เนื่องจากเชิงปัจจัยพื้น ฐานเข้าสู่ช่วง Capacity สาขาหลักเริ่มจำกัด และต้องใช้เวลา 1-2 ปีในการขยาย Capacity ขณะที่ราคาหุ้นสะท้อนความคาดหวังต่อการเติบโตของกำไรในระยะยาวเร็วไป จากซื้อขาย PE ปี 66 ที่ 42.6 เท่า หรือราว 1.3 เท่า PEG ปี 66-68